|  |  |  |
| --- | --- | --- |
| **«Պետական գույքի կառավարման 2021-2023 թվականների ծրագրի**  **կատարման 2022 թվականի տարեկան հաշվետվությունը հաստատելու մասին» Կառավարության որոշման նախագծի հիմնավորում** | | |
| **1.** | **Անհրաժեշտությունը** | |
|  | «Պետական գույքի կառավարման 2021-2023 թվականների ծրագրի կատարման 2022 թվականի տարեկան հաշվետվությունը հաստատելու մասին» Կառավարության որոշման նախագծի ընդունումը բխում է «Պետական գույքի կառավարման մասին» օրենքի 6-րդ հոդվածի 1-ին մասի 5-րդ կետի, 17-րդ հոդվածի 5-րդ մասի և Կառավարության 2021 թվականի ապրիլի 1-ի N 458-Լ որոշման (այսուհետ` Ծրագիր) 26-րդ կետի պահանջներից, որի համաձայն Պետական գույքի կառավարման 2021-2023 թվականների ծրագրի կատարման մասին մշակվում է տարեկան հաշվետվություն (այսուհետ՝ հաշվետվություն), որը Կառավարություն է ներկայացվում մինչև հաջորդող տարվա մայիսի 1-ը: | |
| **2.** | **Ընթացիկ իրավիճակը և խնդիրները** | |
|  | Հաշվետվությունն ընդգրկում է 2022 թվականի օրացուցային տարվա ընթացքում Ծրագրի շրջանակներում իրականացված գործարքներից ստացված դրամական մուտքերի, ինչպես նաև մասնավորեցված, օտարված, նվիրաբերված, վարձակալությամբ, անհատույց օգտագործման իրավունքով տրված օբյեկտների գնորդների, նվիրառուների, վարձակալների և օգտագործողների կողմից, ծրագրային ժամանակահատվածի ընթացքում ստանձնած ներդրումային պարտավորությունների կատարման մասին տեղեկությունները:  Հաշվետվությունն ընդգրկում է նաև հաշվետու ժամանակաշրջանում պետական գույքի մասնավորեցման 2021-2023 թվականների ծրագրում կատարված փոփոխությունների, և բնակչության սոցիալական խնդիրների լուծման ոլորտում իրականացված տեղեկատվությունը: | |
| **3.** | **Տվյալ բնագավառում իրականացվող քաղաքականությունը** | |
|  | Պետական գույքի կառավարման ոլորտում իրականացվող քաղաքականությունը սահմանված է գործող՝ «Պետական գույքի կառավարման մասին» ՀՀ օրենքի 17-րդ հոդվածով: Հաշվետվությունը չի նախատեսում քաղաքականության փոփոխություններ: | |
| **4.** | **Կարգավորման նպատակը և բնույթը** | |
|  | Նախագիծը նպատակ ունի տրամադրել պետական գույքի կառավարման ծրագրում ընդգրկված ընկերությունների, գույքի նկատմամբ 2022 օրացուցային տարում իրականացված գործարքների, գործընթացի մասին տեղեկությունները, ինչպես նաև ներկայացնել պայմանագրային պարտավորությունների կատարման ընթացքը: | |
| **5.** | **Նախագծի մշակման գործընթացում ներգրավված ինստիտուտները և անձիք** | |
|  | Նախագիծը մշակվել է ՀՀ ՏԿԵՆ պետական գույքի կառավարման կոմիտեի կողմից: | |
| **6.** | **Ակնկալվող արդյունքը** | |
|  | Նախագծի ընդունմամբ ակնկալվում է Հայաստանի Հանրապետությունում իրականացվող պետական գույքի կառավարման քաղաքականությունը և արդյունքները դարձնել առավել հրապարակային: | |
| **7.** | |  | | --- | | **Պետական բյուջեում կամ տեղական ինքնակառավարման մարմինների բյուջեների վրա ազդեցությունը** | | ՀՀ կառավարության որոշման նախագծի ընդունման կապակցությամբ պետական և տեղական ինքնակառավարման մարմինների բյուջեներում ծախսերի և եկամուտների էական ավելացում և նվազեցում չի նախատեսվում: | | |
| **8.** | |  | | --- | | **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:** | | Նախագիծը բխում է ՀՀ կառավարության 2021 թվականի ապրիլի 1-ի «Պետական գույքի կառավարման 2021-2023 թվականների ծրագիրը հաստատելու մասին» N 458-Լ որոշմամբ հաստատված հավելված 1-ի 26-րդ կետի պահանջներից, ինչպես նաև միտված է ՀՀ կառավարության հնգամյա ծրագրի 6.7 «Պետական գույքի արդյունավետ կառավարում» բաժնում ամրագրված կառավարության ստանձնած հանձնառությունների իրականացմանը: | | | |